הצצה ראשונה לרכב הקרבי העתידי של צה"ל: בתעשייה הצבאית סיימו בימים האחרונים את הניסויים במסגרת הפיתוח של הרכב הקרבי המשוריין "שומר ראש" (קומבט גארד), ונערכים עתה להציגו בעוד כשבועיים בתערוכת הנשק הבינלאומית "יורוסטורי" בפריז. מדובר באחד מכלי הרכב המשוריינים המהירים, הקטלניים והממוגנים ביותר שפותחו בישראל.

עוד בערוץ החדשות:

האישה החשודה במין עם נערים: "אני תמימה"

תיעוד לילי: מאות מסתננים תלויים על הגדר

(צילום: תעשיה צבאית)

הרכב הקרבי - שמסוגל לשאת שישה לוחמים, ובעתיד גם שמונה - אמור לשמש את כוחות צה"ל בפעילות בט"ש ובמסגרת לחימה בתמרון קרקעי בשטח אויב. יתרונו המרכזי הוא מערכת המיגון האקטיבי "חץ זוהר" שמותקנת עליו - המקבילה של תע"ש למערכת "מעיל רוח" בטנקי המרכבה סימן 4. זו מסוגלת לזהות איום של טיל נ"ט מרחוק וליירט אותו לפני שיפגע ברכב. הרכב הקרבי - שמסוגל לשאת שישה לוחמים, ובעתיד גם שמונה - אמור לשמש את כוחות צה"ל בפעילות בט"ש ובמסגרת לחימה בתמרון קרקעי בשטח אויב. יתרונו המרכזי הוא מערכת המיגון האקטיבי "חץ זוהר" שמותקנת עליו - המקבילה של תע"ש למערכת "מעיל רוח" בטנקי המרכבה סימן 4. זו מסוגלת לזהות איום של טיל נ"ט מרחוק וליירט אותו לפני שיפגע ברכב.

לפי תע"ש, ה"שומר ראש" נבדל מכלי רכב ממוגנים כבדים אחרים שבשימוש צה"ל, דוגמת ה"דיפנדר", ה"סופה" וההאמר הממוגנים, גם בזכות מהירותו הרבה: ל"שומר הראש" יש מנוע דיזל 300 כ"ס של שברולט, המסוגל להגיע למהירות של 150 קמ"ש בכביש ו-120 קמ"ש בשטח.

כמו כן, לוחות המיגון ברכב מאפשרים הגנה מקליעי נשק קל ומקלעים, כמו גם ממטעני צד וממוקשים. הלוחמים גם יכולים לשלוט באמצעי הלחימה שיכול הרכב לשאת מבלי לצאת ממנו, בהם מקלע מא"ג ומקלע כבד/רימונים, או עמדה לשיגור פצצות מרגמה. לצד זאת, ניתן גם להתקין עליו אמצעי תצפית ותקשוב

ולהופכו לרכב פיקוד ושליטה.

משקלו של הרכב מגיע לשמונה טונות, עם מרווח גחון של 70 ס"מ וזווית כניסה ויציאה משטח מורכב של 90 מעלות. הרכב מגיע בתצורת תיבה של ארבעה הילוכי גיר, ומסוגל לנסוע ברצף עד 600 ק"מ. "הרכב החדש מיועד ללחימה במתארי שטח קשים כגון חול, בוץ, שטח סלעי וטרשים", הסבירו בתע"ש.

גורם בכיר בתעשייה הצבאית סיפר ל-ynet כי הרכב החדש פותח בתום תכנון ומחשבה של שנים: "יש לו עבירות טובה יותר משל טנק, ובחנו את זה בניסוי בעליות התלולות ביותר בשטח, בהר החרמון". הוא ציין עוד כי "מחירו לא צפוי להיות גבוה, מאחר שרוב חלקיו הפנימיים הם אמריקנים וניתן לרכוש אותם בכספי הסיוע. אנחנו מקווים שבחודשים הקרובים הרכב ישולב בניסויים מבצעיים גם בצה"ל".